90-сы йылдарҙа эстрадаға ҡурайсы, йырсы, бейеүсе булып шаулап килеп ингән Заһир Байыҡ һуңғы йылдарҙа, сәхнәне артҡы планға ҡуйып, бар ваҡытын административ эшкә бүлде. Әле ул Өфөнөң 6-сы балалар музыка мәктәбендә директор булып эшләй. Юлиәлә йәндәшен генә түгел, ижади фекерҙәшен дә тапҡан ул бөгөн. Ижадсы булараҡ икенсе һулышы асылған, тиерһең. Әле бергәләп яңы йырҙар яҙҙырыу, клиптар төшөрөү менән мәшғүлдәр. Тамашасыларға бүләккә матур дуэттар әҙерләнә. Кистәрен оҙон көйҙәр йырлап, ҡурай моңо тыңлап уҙғаралар. Ризыҡ әҙерләүгә лә, өй биҙәүгә лә ижади ҡарай Шәйәхмәтовтар.